Nu se aplică:

•Drepturile fundamentale

Nu sunt afectate drepturile fundamentale în statele membre ale Uniunii Europene. În ceea ce privește drepturile fundamentale în Iordania, se preconizează că vor exista consecințe pozitive, având în vedere că angajamentele guvernului libanez, prevăzute în prioritățile parteneriatului și în pact, includ, printre altele, punerea în aplicare a angajamentelor și a obligațiilor care îi revin în temeiul legislației internaționale și naționale din domeniul drepturilor omului, promovarea bunei guvernanțe, apărarea și promovarea unui învățământ public de calitate pentru toți copiii, la toate nivelurile, consolidarea protecției migranților, în conformitate cu obligațiile internaționale, îmbunătățirea accesului la justiție și pluralismul mijloacelor de informare în masă. În ceea ce privește drepturile omului, în special, va avea loc un dialog permanent între UE și Iordania, care va aborda, printre altele: libertatea de exprimare, libertatea de asociere, inclusiv mediul de lucru pentru societatea civilă; drepturile femeilor și capacitarea femeilor în viața politică și publică.

4.IMPLICAȚII BUGETARE

Nu există implicații bugetare suplimentare în afară de cele prevăzute în angajamentele UE internaționale anterioare. Orice implicații bugetare suplimentare vor fi definite în propuneri distincte, precum următorul cadru unic de sprijin al Instrumentului european de vecinătate pentru perioada 2017-2020.

5.ALTE ELEMENTE

•Planuri de punere în aplicare și modalități de monitorizare, evaluare și raportare

Punerea în aplicare a priorităților parteneriatului UE-Iordania și a pactului va face obiectul unei monitorizări periodice, cel puțin o dată pe an, în contextul mecanismelor de revizuire prevăzute și al reuniunilor legate de cooperarea bilaterală dintre UE și Iordania în temeiul Acordului de asociere existent.

6.TRIMITERI

(a)Comunicare comună către Parlamentul European, Consiliu, Comitetul Economic și Social European și Comitetul Regiunilor: „Revizuirea politicii europene de vecinătate”; JOIN/2015/050 final.

(b)Acordul euro-mediteraneean de stabilire a unei asocieri între Comunitățile Europene și statele membre ale acestora, pe de o parte, și Regatul Hașemit al Iordaniei, pe de altă parte; JO L 129/3, 15.5.2002.

(c)Concluziile Consiliului din 14 decembrie 2015 privind revizuirea politicii europene de vecinătate.

(d)Regulamentul (UE) nr. 232/2014 al Parlamentului European și al Consiliului din 11 martie 2014 de instituire a unui instrument european de vecinătate; JO L77/27, 15.3.2014.

(e)Declarația comună de instituire a unui parteneriat pentru mobilitate între Regatul Hașemit al Iordaniei și Uniunea Europeană și statele membre participante ale acesteia, Luxemburg, 9 octombrie 2014.

(f)Acordul dintre Comunitatea Europeană și Regatul Hașemit al Iordaniei de cooperare științifică și tehnologică; JO L 159/108, 17.6.2011.

(g)Decizia nr. 1/2016 din 19 iulie 2016 a Comitetului de asociere UE-Iordania de modificare a Protocolului 3 la Acordul euro-mediteraneean de instituire a unei asocieri « între Comunitățile Europene și statele membre ale acestora, pe de o parte, și Regatul Hașemit al Iordaniei, pe de altă parte, privind definiția noțiunii de „produse originare” » și lista prelucrărilor sau a transformărilor care trebuie efectuate asupra materialelor neoriginare pentru ca anumite categorii de produse, fabricate în zone de dezvoltare și în zone industriale specifice și legate de crearea de locuri de muncă pentru refugiații sirieni și pentru populația iordaniană, să poată obține caracterul de produs originar; JO L233/6, 30.8.2016.

(h)Comisia Europeană. Propunere de decizie a Parlamentului European și a Consiliului de acordare a unei noi asistențe macrofinanciare pentru Regatul Hașemit al Iordaniei; COM(2016) 431 final, 29.6.2016.

(i)European Commission Implementing Decision of 24.7.2014 adopting a Single Support Framework for European Union support to Jordan for the period 2014-2017 (Decizia de punere în aplicare a Comisiei Europene din 24.7.2014 de adoptare a unui cadru unic de sprijin privind sprijinul acordat de Uniunea Europeană Iordaniei în perioada 2014-2017); C(2014) 5130 final.